క్రిస్ బ్రౌన్

క్రిస్టోఫర్ మార్క్ బ్రౌన్ (జననం 1973 మార్చి 27), కుక్ ఐలాండ్స్‌కు చెందిన మాజీ క్రికెటరు. అతను గతంలో న్యూజిలాండ్ దేశీయ స్థాయిలో ఆక్లాండ్ తరపున ప్రాతినిధ్య క్రికెట్ ఆడాడు. రారోటొంగాలో జన్మించిన బ్రౌన్, ప్రారంభ క్రికెట్ ఆక్లాండ్ అండర్-ఏజ్ టీమ్‌ల కోసం ఆడాడు. అతను కుడి-చేతి ఫాస్టు బౌలర్‌గా అనేక మ్యాచ్‌లలో న్యూజిలాండ్ జాతీయ అండర్-19 కి ప్రాతినిధ్యం వహించాడు. షెల్ ట్రోఫీ 1993-94 సీజన్‌లో అతని ఫస్ట్-క్లాస్ రంగప్రవేశం చేసాడు. అతను తన తొలి మ్యాచ్‌లో పది వికెట్లు పడగొట్టాడు. ఆ సీజన్‌లో రెండుసార్లు న్యూజిలాండ్ క్రికెట్ అకాడమీకి ప్రాతినిధ్యం వహించాడు.

1990ల మధ్యకాలంలో బ్రౌన్ ఆక్లాండ్ తరపున ఫస్ట్-క్లాస్, పరిమిత ఓవర్ల పోటీలు రెండింటిలోనూ ఆడేవాడు. జట్టులో అనేక మంది అంతర్జాతీయ బౌలర్లు కూడా ఉన్నారు. అయితే, 1997-98 సీజన్ తర్వాత, అతను ఆక్లాండ్ తరపున ఆడటం మానేశాడు. 

బ్రౌన్ 2000ల ప్రారంభంలో కుక్ ఐలాండ్స్ జాతీయ క్రికెట్ జట్టు కోసం తన కెరీర్‌ను పునఃప్రారంభించి, ప్రాంతీయ పోటీలలో ఆడాడు. తూర్పు ఆసియా-పసిఫిక్ జట్టు కోసం ఆడాడు. అతను మిగిలిన దశాబ్దంలో అతను పుట్టిన దేశానికి క్రమం తప్పకుండా కెప్టెన్‌గా ఉన్నాడు. తన దేశం కోసం ఆడిన ఏకైక ఫస్ట్-క్లాస్ ఆటగాడతడు. ఆట నుండి రిటైరయ్యాక బ్రౌన్, అంపైరింగ్ చేపట్టాడు. ప్రస్తుతం న్యూజిలాండ్ క్రికెట్‌లో అంపైరింగ్ "A" ప్యానెల్‌లో సభ్యుడు.

ఆటగాడిగా 
కుక్ ఐలాండ్స్‌లో అతిపెద్ద అత్యధిక జనాభా కలిగిన ద్వీపమైన రారోటొంగాలో జన్మించిన బ్రౌన్, న్యూజిలాండ్‌లో తన ప్రాతినిధ్య క్రికెట్‌ ఆడాడు. 1992-93 సీజన్‌లో ఆస్ట్రేలియన్ అండర్-19 తో జరిగిన అనేక మ్యాచ్‌లలో న్యూజిలాండ్ జాతీయ అండర్-19 క్రికెట్ జట్టుకు ప్రాతినిధ్యం వహించాడు.   అతను తరువాతి సీజన్ షెల్ ట్రోఫీలో ఆక్లాండ్ తరపున తన ఫస్ట్-క్లాస్ ఆడాడు.  రైట్ ఆర్మ్ ఫాస్టు బౌలర్, బ్రౌన్ 1993 డిసెంబరులో కాంటర్‌బరీకి వ్యతిరేకంగా రంగప్రవేశం చేసిన మ్యాచ్‌లో మొదటి ఇన్నింగ్స్‌లో 6/50, రెండవ ఇన్నింగ్స్‌లో 4/40తో పది వికెట్లు తీసుకున్నాడు.  అతను నార్తర్న్ డిస్ట్రిక్ట్స్‌తో జరిగిన తదుపరి మ్యాచ్‌లో నాలుగు వికెట్లు తీశాడు,  కానీ సెంట్రల్ డిస్ట్రిక్ట్‌తో జరిగిన తదుపరి మ్యాచ్‌లో వికెట్‌ లేకుండా పోవడంతో డ్రాప్ అయ్యాడు.  సీజన్‌లో ఆక్లాండ్ పేస్ అటాక్‌లో విల్లీ వాట్సన్, మర్ఫీ సువా, క్రిస్ ప్రింగిల్, జస్టిన్ వాఘన్ వంటివారు ఉండేవారు. వారంతా అంతకుముందు టెస్టు క్రికెటర్లే.  అయితే, బ్రౌన్, పరిమిత ఓవర్ల మ్యాచ్‌లలో మరింత సాధారణ ఎంపికగా ఉండేవాడు. ఐదు మ్యాచ్‌లలో 17.80 సగటుతో ఐదు వికెట్లు తీశాడు.  సీజన్ ముగింపులో, అతను నార్తర్న్ డిస్ట్రిక్ట్స్, ఒటాగోతో జరిగిన ఫస్ట్-క్లాస్ మ్యాచ్‌లలో న్యూజిలాండ్ అకాడమీ తరపున రెండుసార్లు ఆడి, 13.17 సగటుతో ఆరు వికెట్లు పడగొట్టాడు.

అంపైరింగ్ కెరీర్ 
2011 ఆగష్టులో బ్రౌన్, రాబోయే 2011–12 సీజన్ కోసం న్యూజిలాండ్ క్రికెట్ అంపైరింగ్ "A" ప్యానెల్‌కు ఎంపికయ్యాడు. అతనికి న్యూజిలాండ్ అంపైర్‌లలో "టాప్ 20"లో ర్యాంక్ ఇచ్చాడు.  అతని అపాయింట్‌మెంట్‌కు ముందు కేవలం రెండు సీజన్‌లకు అంపైరింగ్ చేసిన  అతను 2012–13 సీజన్‌లో "A" ప్యానెల్‌లో కొనసాగాడు.  బ్రౌన్ 2012–13 సీజన్‌లో న్యూజిలాండ్  ఫస్ట్-క్లాస్, వన్-డే పోటీలలో తన మొదటి మ్యాచ్‌లకు అంపైరయ్యాడు. ప్రధానంగా మహిళల మ్యాచ్‌లు, జాతీయ తక్కువ వయస్సు గల వారి టోర్నమెంట్‌లకు అధికారికంగా వ్యవహరించాడు.    2016 జూన్‌లో అతన్ని అంపైర్లు, రిఫరీల అంతర్జాతీయ ప్యానెల్‌లోకి తీసుకున్నారు. 

2016 డిసెంబరు 29న, అతను న్యూజిలాండ్మ్ బంగ్లాదేశ్ మధ్య తన మొదటి వన్డే ఇంటర్నేషనల్ మ్యాచ్‌లో నిలిచాడు.  2017 జనవరి 6న, అతను న్యూజిలాండ్, బంగ్లాదేశ్ మధ్యనే తన మొదటి ట్వంటీ20 ఇంటర్నేషనల్ (T20I) మ్యాచ్‌లో కూడా నిలిచాడు. 

2019 అక్టోబరులో, యునైటెడ్ అరబ్ ఎమిరేట్స్‌లో జరిగిన 2019 ICC T20 వరల్డ్ కప్ క్వాలిఫైయర్ టోర్నమెంట్‌లో మ్యాచ్‌లను నిర్వహించే పన్నెండు మంది అంపైర్‌లలో ఒకరిగా అతను నియమితుడయ్యాడు.  2020 ఫిబ్రవరిలో, ఆస్ట్రేలియాలో జరిగే 2020 ICC మహిళల T20 ప్రపంచ కప్‌లో మ్యాచ్‌లలో అంపైర్‌లలో ఒకరిగా ఐసిసి అతనిని పేర్కొంది.  అతను 2020 డిసెంబరు 11న న్యూజిలాండ్మ్ వెస్టిండీస్ జరిగిన మ్యాచ్‌లో తన మొదటి టెస్టు మ్యాచ్‌ అంపైరింగు చేసాడు.

మూలాలు 

జీవిస్తున్న ప్రజలు
1973 జననాలు
క్రికెట్ అంపైర్లు